cyanic-selkie/wikianc huggingface dataset:
ग्रेट डेन
रूप-रंग
ग्रेट डेन के कान प्राकृतिक रूप से लटके हुए, तिकोने होते हैं। अतीत में, जब जंगली सुअरों के शिकार के लिये ग्रेट डेन का प्रयोग करना आम था, तो शिकार के दौरान कुत्ते के कानों में चोट लगने की संभावना को कम करने के लिये कानों में कांट-छांट कर दी जाती थी। अब, जबकि डेन मुख्यतः साथी जानवर हैं, पारंपरिक और प्रसाधन-संबंधी कारणों से अभी भी कांट-छांट की जाती है। वर्तमान समय में यह प्रथा संयुक्त राज्य अमरीका में अधिक प्रचलित है, जबकि यूरोप में इसका प्रचलन कम है। कुछ यूरोपीय देशों, जैसे यूनाइटेड किंगडम, आयरलैण्ड, डेनमार्क, जर्मनी, ऑस्ट्रेलिया के कुछ भागों और न्यूज़ीलैण्ड में, इस प्रथा पर रोक लगा दी गई है या उसे केवल पशु-चिकित्सा सर्जनों द्वारा ही किया जा सकता है।
आवरण रंग
ग्रेट डेन के लिये शो-स्वीकार्य आवरण रंग छः हैं:
कभी-कभी अन्य रंगों वाले भी आ जाते हैं, लेकिन पुष्टि प्रदर्शन के लिये वे स्वीकार्य नहीं होते और प्रदर्शन के लिये कुत्तों का प्रजनन करवानेवाले प्रजनकों द्वारा उनका प्रयोग नहीं किया जाता. इन रंगों में सफेद, फॉनेक्विन, मर्ले, मर्लेक्विन, फॉन, मैन्टल और अन्य शामिल हैं। कुछ प्रजनक इन "दुर्लभ" रंगों वाले पिल्लों के लिये अधिक कीमत मांगने का प्रयास कर सकते हैं। हालांकि, सफेद और मर्ले डेन विशिष्ट रूप से विवादास्पद हैं क्योंकि ये रंग बहरापन उत्पन्न करनेवाले जीनों से संबंधित हो सकते हैं। हालांकि उन्हें प्रदर्शित नहीं किया जा सकता, लेकिन फिर भी सफेद और मर्ले डेनों को सामान्यतः इस नस्ल के कुत्तों के रूप में पंजीकृत किया जा सकता है।
स्वभाव
ग्रेट डेन का बड़ा और शानदार स्वरूप इसके दोस्ताना व्यवहार को झूठा साबित करता है; इस नस्ल का उल्लेख अक्सर सभ्य विशाल के रूप में किया जाता है। अन्य कुत्तों, गैर-श्वानीय पालतू पशुओं और मनुष्यों के साथ सामान्यतः ग्रेट डेन अच्छी तरह व्यवहार करते हैं। कुछ सदस्य छोटे जानवरों का पीछा या उन पर आक्रमण कर सकते हैं, लेकिन यह इस नस्ल का विशिष्ट गुण नहीं है।
स्वास्थ्य
कूल्हे की हड्डियों का खिसकना इस नस्ल की एक अन्य आम समस्या है। विशिष्टतः अभिभावकों का एक एक्स-रे यह प्रमाणित कर सकता है कि उनके कूल्हे स्वस्थ हैं या नहीं और यह इस बात के लिये एक दिशा-निर्देश के रूप में कार्य कर सकता है कि क्या इस पशु का प्रजनन करवाया जाना चाहिए और उसके द्वारा स्वस्थ पिल्लों को जन्म दिये जाने की संभावना है या नहीं. वॉब्लर रोग भी इस नस्ल की एक समस्या हो सकता है, सामान्यतः यह क्रमिक रूप से बढ़ता है और 2 वर्ष से कम आयु के कुत्तों में सबसे पहले दिखाई देता है। इसे आनुवांशिक माना जाता है और हालांकि इसका इलाज है, लेकिन पूर्वानुमान अक्सर सुरक्षित होता है।
सामान्यतः ग्रेट डेन 8-10 वर्षों तक जीते हैं, लेकिन जिम्मेदार प्रजनन और पौष्टिकता में वृद्धि के साथ वे 12-14 वर्षों तक भी जी सकते हैं।
डायलेटेड कार्डियोमायोपैथी (DCM) और अन्य अनेक जन्मजात ह्रदय रोग भी ग्रेट डेनों में आमतौर पर पाये जाते हैं, जिससे इनके संक्षिप्त जीवन-काल के कारण इनका उपनाम दिल तोड़नेवाली नस्ल पड़ गया है। ग्रेट डेन अनेक जेनेटिक विकारों से भी ग्रस्त होते हैं, जो इस नस्ल के लिये विशिष्ट हैं। उदाहरणार्थ, यदि एक ग्रेट डेन की आंखों या कान के पास किसी रंग की कमी है (वह भाग सफेद है), तो वह अंग विकसित नहीं होता और सामान्यतः कुत्ता अंधा, बहरा या दोनों होगा.
मूल
ऐसा बताया जाता है कि ग्रेट डेन का विकास मास्टिफ-जैसे कुत्तों से हुआ था, जो ऐलनों द्वारा जर्मनी ले जाए गये थे। बार्बरा स्टीन के अनुसार, "इस नस्ल का जन्म जर्मनी में, संभवतः इंग्लिश मास्टिफ और आयरिश वुल्फहाउंड के बीच संकर के कारण, हुआ।" हालांकि अन्य स्रोत इस बात पर कायम हैं कि यह नस्ल डेनमार्क में जन्मी और कुछ अन्य लोग अभी भी इस रिपोर्ट को विवादास्पद और अनिश्चित मानकर इस पर प्रश्न-चिन्ह लगाते हैं। 1749 में,जॉर्जेस-लुईस लेक्लेर्क, कॉम्टे डे बफन ने "ले ग्रैण्ड डेनॉइस" नाम का प्रयोग किया, (विलियम स्मेली द्वारा "ग्रेट डेन" के रूप में अनुवादित). उस समय तक इंगलैण्ड में शिकारी कुत्ते का उल्लेख "डेनिश कुत्ते" के रूप में किया जाता था। जैकब निकोले विल्से के अनुसार डेनमार्क के निवासी इस कुत्ते को "बड़ा शिकारी कुत्ता" कहा करते थे, यह शब्दावली 20वीं सदी में भी अच्छी तरह जारी रही. 1980 तक जर्मनी में शिकारी कुत्ते का उल्लेख "ग्रॉसर डैनिशर जैगहाउंड" (Large Danish Hunting Hound) के रूप में किया जाता रहा है। 14-20 जुलाई 1863 को हैम्बर्ग में आयोजित कुत्तों की पहली प्रदर्शनी में आठ कुत्तों को "डैनिशे डॉगे" और सात को "उल्मर डॉगेन" कहा गया था।
२० जून
20 जून ग्रेगोरी कैलंडर के अनुसार वर्ष का 171वाँ (लीप वर्ष में 172 वाँ) दिन है। साल में अभी और 194 दिन बाकी हैं।
लखनादौन विधानसभा निर्वाचन क्षेत्र
लखनादौन विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह मण्डला (लोकसभा निर्वाचन क्षेत्र) का एक खंड है।
यह सिवनी जिले के अन्तर्गत आता है।
१५७०
१५७० ग्रेगोरी कैलंडर का एक साधारण वर्ष है।
सूरकोट, बाराकोट तहसील
सूरकोट, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
देबी विल्सन
देबी विल्सन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
आर्कन्सा
आर्कन्सा (Arkansas; ) संयुक्त राज्य अमेरिका के दक्षिण केंद्रीय क्षेत्र का एक राज्य है। 2018 तक यहाँ 30 लाख से अधिक लोग रहते थे। इसका नाम ढेहिगा-सियोवान भाषा परिवार के ओसेज भाषा से आता है।
यह राज्य पहले फ्रांसिसी लुईज़ियाना और लुईज़ियाना की खरीदारी का हिस्सा था। आर्कन्सा क्षेत्र को 15 जून 1836 को 25वें राज्य के रूप में संघ में शामिल किया गया। डेल्टा के अधिकांश हिस्से को रुई के वृक्षारोपण के लिए विकसित किया गया था, और ज़मींदार अफ्रीकी अमेरिकी ग़ुलामों के श्रम पर निर्भर करते थे। 1861 में अमेरिकी गृहयुद्ध के समय आर्कन्सा संयुक्त राज्य से छूटकर संघीय राज्य अमेरिका का हिस्सा बन गया। 1868 में वापस संयुक्त राज्य में आने के बावजूद इसके अर्थव्यवस्था में कमियाँ आती रही क्योंकि यह तब भी अधिक रूप से रुई पर ही निर्भर था।
नामकरण
नाम 'आर्कन्सा' का सन्दर्भ पास का आर्कन्सा नदी है। यह एक फ्रांसिसी शब्द 'Arcansas' से आता है, जो कि 'akansa' के लिप्यतरण का बहुवचन रूप है। 'Akansa' क्वापाव जाति के लिए एक अल्गोनकियन शब्द है। ये ये ढेहिगा-सियोवान भाषा बोलने वाले लोग थे जो तेरहवीं सदी के आस-पास आकर आर्कन्सा में बसे थे। ऐसा हो सकता है कि 'Akansa' कैन्सस शहर का भी स्रोत हो, जिसका नाम 'कौ' जाति के ऊपर रखा गया है।
शुरुआत में आर्कन्सा
उत्तर अमेरिका में यूरोपीय बस्तियों के बनने से पहले आर्कन्सा में हज़ारों सालों तक स्थानीय लोग रहते थे। कैडो, ओसेज और क्वापाव जातियाँ यूरोपीय आबादकारों के संपर्क में आए। इनमें से पहले यूरोपीय आबादकार थे हर्नांडो दे सोतो। 1541 में उन्होंने मिसिसिपी नदी को पार किया और केंद्रीय आर्कन्सा तथा ओज़ार्क पर्वतों में प्रयाण किया। हर्नांडो दे सोतो की मृत्यु से पहले उन्होंने कहा कि उसके आदमी आनिल्को नामक एक गाँव के सभी आदमियों को मार डाले, क्योंकि उन्हें डर था कि वे मिसिसिपी नदी के पास क्वीग्वालतुआम नामक एक शक्तिशाली राज्य की योजना बना रहे थे।
उन्होंने उनकी बात मानी, मगर सिर्फ आदमियों को नहीं बल्कि औरतों और बच्चों को भी मार डाला। दे सोतो की मृत्यु उसी दिन मई 1542 को, वर्तमान मैकआर्थुर शहर के आस-पास हो गई। उसके आदमी भूख के मारे तड़पने लगे और वे गाँव से सूअरों और गेहूँ को चुराकर खाने लगे। स्पेन से संदेश आने के बाद उन्हें मेक्सिको वापस आने का आदेश दिया गया, और समूह टेक्सस तक आगे बढ़ चुकी थी, मगर बीच में वे ऐसी जगह पर आ पहुँचे जहाँ गेहूँ का उगना काफी मुश्किल था, और वहाँ इतने कम लोग रहते थे कि वे गाँवों से गेहूँ लूटकर भी नहीं खा पाते।
इसके बाद वे आर्कन्सा वापस आए, नौकाओं की एक समूह बनाई, और मिसिसिपी नदी तथा मेक्सिको की खाड़ी के ज़रिए मेक्सिको वापस पहुँचे।
संयुक्त राज्य द्वारा खरीदारी
नेपोलियन बोनापार्ट ने 1803 में फ्रांसिसी लुईज़ियाना संयुक्त राज्य को बेच दिया, जिसमें आर्कन्सा क्षेत्र भी मौजूद था। इस खरीदारी को लुईज़ियाना की खरीदारी कहा जाता है। फ्रांसिसी सैनिक गैरिसन के रूप में आर्कन्सा पोस्ट पर रहे। राज्य में ग़ुलामी को कानूनी बनाने के ऊपर एक विवाद खड़ी हुई थी, जिसके बाद 4 जुलाई 1819 को आर्कन्सा को संगठित किया गया। आर्कन्सा के सभा अध्यक्ष हेनरी क्ले के एक वोट के कारण ग़ुलामी जीत गई, जिससे आर्कन्सा को एक ग़ुलाम क्षेत्र के रूप में संगठित किया गया।
जैसे यूरोपीय आबादकार पूर्व से आने लगे, 1830 युग में अमेरिकी सरकार ने सभी स्थानीय जातियों को आर्कन्सा में भेज दिया और भारतीय क्षेत्र को मिसिसिपी नदी के पश्चिम में स्थापित किया गया।
गृहयुद्ध
लड़ाई के पहले की अवधि के शुरुआत में दक्षिण-पूर्व आर्कन्सा में काफी विकास हुआ, जिसकी अर्थव्यवस्था ग़ुलामी पर निर्भर थी। 1860 में गृहयुद्ध से पहले राज्य में 1,11,115 अफ्रीकी-अमेरिकी ग़ुलाम थे, जो राज्य के 25 प्रतिशत जनसंख्या के समान थी। वृक्षारोपण कृषि ने दशकों तक राज्य और क्षेत्र को राष्ट्र की अर्थव्यवस्था से पीछे रखा। दक्षिण-पूर्व आर्कन्सा के बागान मालिकों के बीच विकसित धन ने उत्तर-पश्चिम और दक्षिण-पूर्व के बीच एक राजनीतिक दरार पैदा कर दी।
गृहयुद्ध के शुरुआती युद्ध पश्चिमोत्तर आर्कन्सा में हुए, जिसमें केन हिल युद्ध, पी रिज युद्ध और प्रायरी ग्रोव युद्ध शामिल थे। सैन्य पुनर्निर्माण अधिनियम के अनुसार कांग्रेस ने घोषित कर दिया कि आर्कन्सा फिर से संयुक्त राज्य अमेरिका का हिस्सा बन जाएगा।
सीमाएँ
आर्कन्सा के सीमा के दक्षिण में है लुईज़ियाना, दक्षिण-पूर्व में है टेक्सस, पश्चिम में है ओक्लाहोमा, उत्तर में है मिज़ूरी, और पूर्व में हैं टेनेसी और मिसिसिपी। संयुक्त राज्य जनगणना ब्यूरो के अनुसार आर्कन्सा एक दक्षिणी राज्य है और यह दक्षिण के उपश्रेणी पश्चिम दक्षिण मध्य राज्यों में शामिल है। इसके पूर्वी सीमा के अधिकांश हिस्से में मिसिसिपी नदी है, सिवाय क्ले और ग्रीन काउंटियों में, जहाँ कि सीमा सेंट फ्रांसिस नदी द्वारा तय की जाती है या फिर 1836 के बाद से मिसिसिपी नदी से जुड़े नहर बना दिए गए हैं।
वनस्पति और जीव
आर्कन्सा के जंगलों में पाए जाने वाले पेड़ों के कुछ प्रसिद्ध प्रजातियाँ हैं: ओक, हिकरी, शॉर्टलीफ पाइन, और लॉबलोली पाइन। वन का "पाइन बेल्ट" आर्कन्सा घाटी से टेक्सस तक फैला हुआ है। पूर्वी आर्कन्सा में साइप्रेस और जल ओक जैसे पेड़ भी पाए जाते हैं।
जलवायु
आर्कन्सा को इसके चरम मौसम और लगातार तूफानों की वजह से जाना जाता है। एक विशिष्ट में वर्ष आँधी, बवंडर, ओलावृष्टि, हिमपात और बर्फीले तूफान, सब होते हैं। ग्रेट प्लेन और खाड़ी राज्यों के बीच स्थित होने के कारण आर्कन्सा में करीब 60 दिन आँधियाँ होते हैं। आर्कन्सा "बवंडर की गली" में स्थित है जिसकी वजह से संयुक्त राज्य के इतिहास में आए सबसे विनाशकारी बवंडरों में से कुछ आर्कन्सा से गुज़रे हैं। यह तट से इतना दूर है ही कि चक्रवातों से इसे कोई तकलीफ़ न हो, मगर इसपर उष्णकटिबंधीय प्रणाली के प्रभाव साफ़ होते हैं जिसके दौरान कम समय में काफी वर्षा होती है।
जनसंख्या
संयुक्त राज्य जनगणना ब्यूरो के अनुसार 1 जुलाई 2019 को आर्कन्सा की आबादी 30,17,804 थी, जो 2010 संयुक्त राज्य जनगणना से 3.49 प्रतिशत की बढ़ोतरी थी। 2020 के संयुक्त राज्य जनगणना में पता चला कि राज्य में 30,11,524 स्थायी निवासी थे।
धर्म और जाति
आर्कन्सा की 72.0% आबादी गैर-हिस्पैनिक गोरे लोगों, 15.4% अफ्रीकी-अमेरिकी या काले लोगों, 0.5% अमेरिकी भारतीय और अलास्का के स्थानीय लोगों, 1.5% एशियाई लोगों, 0.4% हवाई या प्रशांत महासागर के द्वीपसमूहों के स्थानीय लोगों, 0.1% दूसरे जातियों, 2.4% बहुजातीय, और 7.7% हिस्पैनिक या लातिन अमेरिकी लोगों की है। 2011 में राज्य की आबादी 80.1% गोरे (74.2% गैर-हिस्पैनिक गोरे) लोगों, 15.6% काले या अफ्रीकी अमेरिकी लोगों, 0.9% अमेरिकी भारतीय या अलास्का के स्थानीय लोगों, 1.3% एशियाई, और 1.8% बहुजातीय लोगों की थी। आबादी का 6.6% हिस्सा हिस्पैनिक या लातिनो लोगों से बना था। 2011 तक आर्कन्सा की आबादी में से 1 वर्ष से छोटे 39.0% बच्चे अल्पसंख्यक समूहों से थे।
मीडिया
2010 तक आर्कन्सा में कई स्थानीय अखबारों को WEHCO Media, अलाबामा-आधारित Lancaster Management, कॅण्टकी-आधारित Paxton Media Group, मिज़ूरी-आधारित Rust Communications, नेवाडा-आधारित Stephens Media, और न्यू यॉर्क-आधारित GateHouse Media द्वारा बाँटा जाता है।
चंद्रवार गेट
चंद्रवार गेट फ़िरोज़ाबाद जिला के अंतर्गत आता है जिला फ़िरोज़ाबाद विक्रम संवत 1052 ईo में इस पूरे नगर को चंद्रवार नाम से जाना जाता था यह क्षेत्र भगवान कृष्ण के पिता वासुदेव द्वारा शासित रहा है। फिरोजाबाद  का नाम अकबर के शासन में फिरोजशाह मनसबदार  द्वारा 1566 में दिया गया था। फिरोजाबाद की जनता एक लंबे समय से फिरोजाबाद के स्थान पर जनपद एवं नगर का नाम चंद्रवार नगर करने की मांग निरंतर कर रही है जनता की इस मांग के औचित्य निर्धारण के क्रम में राजस्व परिषद की सहमति अपेक्षित है एवं फिरोजाबाद का नाम चंद्रवार नगर के रूप में वापस मिलना न्यायसंगत प्रतीत होता है जनपद फिरोजाबाद एवं नगर फिरोजाबाद का नाम चंद्रवार नगर किए जाने से जहां एक और राष्ट्रीय एवं अंतर्राष्ट्रीय स्तर पर भारतीय संस्कृति के प्रचार प्रसार को बल मिलेगा तथा धार्मिक पर्यटन को बढ़ावा मिलेगा वहीं दूसरी ओर इसकी वैदिक एवं पौराणिक पहचान भी रह सकेगी उक्त के दृष्टिगत जनपद फिरोजाबाद का नाम परिवर्तित कर जनपद चंद्रवार नगर किया जाना अपेक्षित है यहाँ पर मुहम्मद गोरी और जयचंद का युद्ध हुआ था चंद्रवार फ़िरोज़ाबाद नगर से 5 किलो मीटर दूर यमुना तट पर वसा हुआ है। वर्तमान में चंद्रवार किसी समय एक महत्व पूर्ण और सुसम्पन नगर था जिसके विसय में कतिपय जैन विद्वानों की यह मान्यता थी कि ये क्षत्र भगवान कृष्ण के पिता वासुदेव द्वारा शासित रहा है। कहा जाता है कि चंद्र वार नगर की स्थापना चंद्रसेन ने की थी। 1392 ई0 अथवा 1397 ई0 में धनपाल द्वारा रचित ग्रन्थ बाहुबली चरित में चंद्रवार के संभरी राय, सारंग नरेंद्र, अभय चंद्र और रामचंद्र राजाओ का विवरण मिलता है।
इतिहास
राजा चंद्रसेन के अस्तित्व को जीवित रखने के लिए उनके पुत्र चंद्रपाल ने बाद में यमुना किनारे किला बनवाया। इस किले को चंद्रवाड़ का किला कहा जाता था। विक्रम संवत 1052 में इस पूरे नगर को चंद्रवाड़ नाम से जाना जाने लगा। कहा जाता है कि कुछ वर्षों बाद राजपूतों के ये वंशज जैन धर्म से प्रभावित हो गए और उन्होंने इस धर्म को अपना लिया था। यही कारण है कि आज इस किले में प्राचीन जैन धर्म की मूर्तियां और कलाकृतियां और अन्य अवशेष देखने को मिलते हैं। अब फिरोजाबाद में यह स्थल जैन धर्म का तीर्थस्थल बन चुका है। देश के विभिन्न हिस्सों से जैन समाज के लोग यहां बड़ी आस्था के साथ मूर्तियों के दर्शन करने आते हैं। यह पूरा नगर आज फिरोजाबाद की धरोहर है। यहां आज भी प्राचीन सिक्कों के साथ ही अन्य कई प्राचीन अवशेष भी मिलते हैं। लेकिन पुरातत्व विभाग एवं पर्यटन विभाग इस ओर कोई ध्यान नहीं देता। य​ही कारण है कि आज चंद्रवाड़ नगर खंडहर में तब्दील हो चुका है।
हिंदी विश्वकोश भाग 7 में लिखा है कि चंद्रपाल इटावा अंचल के एक राजा का नाम था कहा जाता है कि राजा चंद्र पांडे राज्य प्राप्ति के बाद चंद्रवार में संवाद 1053 में एक प्रतिष्ठा कराई थी उनके द्वारा प्रतिष्ठापित स्फटिक मणि की एक मूर्ति जो एक फोटो अवगाहना लिए हुए है 8 वे तीर्थकर चंद्रप्रभु की थी और जिसे यमुना की धारा से निकालकर फिरोजाबाद में लाया गया था अब फिरोजाबाद के मंदिर में विद्यमान है
ईशा की 12 वीं शताब्दी में श्रीधर नामक कवि ने भविष्य अंत चरित्र नामक काव्य ग्रंथ की रचना चंदबार नगर में स्थित मातृवंशीय नारायण के पुत्र सुपरसाहू की प्रेरणा से सन 1173 इसके आसपास की थी 1197 - 98 में ऐबक ने चंदबार और कन्नौज पर अधिकार कर लिया था कुतुबुद्दीन ऐबक की मृत्यु पोलो खेलते हुए घोड़े से गिरकर हो गई थी याहिया ने तारीख ए मुबारकशाही में लिखा है कि सन 1414 इसमें ताज उल मुल्क में चंद्रवार को नष्ट भ्रष्ट कर दिया दिल्ली के पूजा सेठ के जैन मंदिर में विद्वान चौबीसी धातु की जैन मूर्ति की प्रतिष्ठा चंद्रवार में सन 1454 में हुई थी चंद्रवार से मूर्ति को दिल्ली स्थानांतरित कर दिया गया दिल्ली के अन्य व्यवसाई भी चंद्रवार से संबंधित उस समय रहे होंगेचंद्रवार राजवंश की दूसरी शाखा भदावर राज्य में भी बहलोल लोदी को लोहा लेना पड़ा था सन 1458 में जौनपुर के शाह हसन से बहलोल का युद्ध चंद्रवार में हुआ था
ज्वाल्पासेरा-कफो०२, पौडी तहसील
ज्वाल्पासेरा-कफो०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
डोघरा-१ गाँव, बीहता (पटना)
डोघरा-१ बीहता, पटना, बिहार स्थित एक गाँव है।
रातमाटे, ओखलढुङ्गा
रातमाटे, ओखलढुंगा नेपाल के पूर्वांचल विकास क्षेत्र के सगरमाथा अंचल, ओखलढुंगा जिला में स्थित गाँव विकास समिति है।
बड़े घर की बेटी (१९८९ फ़िल्म)
बड़े घर की बेटी 1989 में बनी हिन्दी भाषा की फिल्म है।
पटाया गाँव, हंडिया (इलाहाबाद)
पटाया भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
विजयलक्ष्मी नवनीतकृष्णन
विजयलक्ष्मी नवनीतकृष्णन एक तमिल गायक और संगीतकार और तमिल लोक कला की एक प्रसिद्ध प्रतिपादक हैं। उन्हें हाल ही में भारत सरकार द्वारा पद्मश्री द्वारा भारत में चौथे सर्वोच्च नागरिक पुरस्कार से सम्मानित किया गया है।  अपने पति एम नवनीतकृष्णन के साथ, उन्होंने तमिल लोक संगीत और नृत्यों पर कई वर्षों तक शोध और अध्ययन किया और प्राचीन तमिल लोक गीतों और नृत्यों के अनुसंधान, संग्रह, पुनरुद्धार और प्रलेखन के लिए जीवन भर समर्पित किया,अप्रचलित जिनमें से कई तेजी से बन रहे हैं। भारत सरकार ने अपने क्षेत्र में असाधारण योगदान के लिए गायक को वर्ष 2018 के लिए देश के चौथे सर्वोच्च नागरिक पुरस्कार पद्म श्री की घोषणा की है।
मदुरै कामराज विश्वविद्यालय से लोक कला और संस्कृति विभाग में प्रोफेसर के रूप में सेवानिवृत्त होने के बाद, युगल ने लोक कला और संस्कृति पर अपना अध्ययन जारी रखा है। अपनी मंडली के साथ, वे प्रदर्शन करते हैं जो दुनिया भर के तमिल लोक संगीत के पारखी और प्रेमियों द्वारा मांगे जाते हैं।  इस दंपति ने कई  तमिल लोक संगीत के एल्बम निकाले हैं।  प्रामाणिक लोक संगीत के 10,000 से अधिक ऑडियो कैसेट रिकॉर्ड किए जाने के बाद, युगल अब एक तमिल लोक संगीत व्याकरण और गाइड बनाने के लिए इस व्यापक संग्रह को वर्गीकृत करने की दिशा में काम कर रहे हैं।  उन्होंने तमिल लोक कला के एक विश्वकोश को संकलित करने की भी योजना बनाई है।
डॉ विजयलक्ष्मी नवनीतकृष्णन ने लोक कला पर तेईस लेख प्रकाशित किए हैं।  उन्होंने लोक कला और संगीत पर रेडियो पर तीस वार्ताएं दी हैं।  डॉ  विजयलक्ष्मी नवनीतकृष्णन और डॉ।  नवनीतकृष्णन ने क्षेत्र से संबंधित विभिन्न विषयों पर ग्यारह पुस्तकों का सह-लेखन किया है।  उन्होंने लोक गीतों के लिए कई पुरस्कार जीते
डॉ विजयलक्ष्मी नवनीतकृष्णन को 2018 में पद्म श्री से सम्मानित किया गया है।
काशीपुर
काशीपुर निम्न में से कोई हो सकता है:
१५७१
१५७१ ग्रेगोरी कैलंडर का एक साधारण वर्ष है।
द्विधातु पट्टी
द्विधातु पट्टी (bimetallic strip) दो धातुओं से मिलकर निर्मित पट्टी होती है। यह ताप परिवर्तन को यांत्रिक विस्थापन में बदल देती है। इस प्रकार यह कई युक्तियों में ताप की अधिकतम मान को नियंत्रित करने के काम आती है, जैसे कपड़ा प्रेस करने वाली विद्युत इस्तरी में। इसके कार्य करने का सिद्धान्त यह है कि समान मात्रा में ताप बढ़ने पर दो भिन्न धातुओं में तापीय प्रसार अलग-अलग होता है।
चीनी साम्यवादी पार्टी का महासचिव
चीनी साम्यवादी पार्टी का महासचिव ( चीनी: 中国共产党中央委员会总书记, झोंग्गुओ गोंगचानदांग​ झोंगयांग​ वेइयुआनहुई झोंगशुजी; अंग्रेज़ी: General Secretary of the Communist Party of China ) जनवादी गणतंत्र चीन की साम्यवादी (कोम्युनिस्ट) पार्टी का सर्वोच्च अध्यक्ष और वास्तविकता में चीन का राष्ट्रीय राजनैतिक नेता होता है। 15 नवम्बर 2012 को शी जिनपिंग को महासचिव नियुक्त किया गया।
वेंडी नेपियल
वेंडी नेपियल एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जिन्होंने ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
सेरीबाराकोट, पिथौरागढ (सदर) तहसील
सेरीबाराकोट, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
फुरमुसी-वनेल०३, पौडी तहसील
फुरमुसी-वनेल०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
स्वामी गुणभद्र आचार्य
स्वामी गुणभद्र आचार्य, दिगंबर जैन संप्रदाय के सेनसंघ में अवतीर्ण जिनसेन आचार्य के प्रधान शिष्य और उत्तरपुराण, आत्मानुशासन, भावसंग्रह, जिनदत्त काव्य आदि के रचयिता। इस नाम के कई जैन ग्रंथकार तथा आचार्य हो गए हैं।
१ (संख्या)
एक देवनागरी लिपि में प्रयुक्त होने वाली एक संख्या है। इसको एक कहते हैं। अंग्रेज़ी भाषा में इसे वन (One) या 1 लिखते है।
एक गणित उदहारण के तोर पे १ को २ में से घटाने पर १ बचता है। २ - १ = १
ऋषि धवन
ऋषि धवन (अंग्रेजी :Rishi Dhawan) (जन्म १९ फ़रवरी १९९०) एक भारतीय क्रिकेट खिलाड़ी है जो कि प्रथम श्रेणी क्रिकेट तथा हिमाचल प्रदेश के लिए खेलते हैं। धवन मुख्य रूप से मध्यम गति से गेंदबाजी करते है तथा बल्लेबाजी भी करते है।
इन्होंने अपने एक दिवसीय अंतर्राष्ट्रीय क्रिकेट प्रारूप की शुरुआत १९ जनवरी २०१६ को ऑस्ट्रेलिया टीम के ख़िलाफ़ की थी।
जबकि ट्वेन्टी-ट्वेन्टी में पहला मैच १८ जून २०१६ को भारत–ज़िम्बाब्वे श्रृंखला में की थी।
इनाम दस हज़ार (1987 फ़िल्म)
इनाम दस हज़ार 1987 में बनी हिन्दी भाषा की फ़िल्म है।
१५७२
१५७२ ग्रेगोरी कैलंडर का एक अधिवर्ष है।
रावादोलू
रावादोलू नेपाल के पूर्वांचल विकास क्षेत्र के सगरमाथा अंचल, ओखलढुंगा जिला में स्थित गाँव विकास समिति है।
गुग्गुल
गुग्गुल या 'गुग्गल' एक वृक्ष है। इससे प्राप्त राल जैसे पदार्थ को भी 'गुग्गल' कहा जाता है। भारत में इस जाति के दो प्रकार के वृक्ष पाए जाते हैं। एक को कॉमिफ़ोरा मुकुल (Commiphora mukul) तथा दूसरे को कॉ. रॉक्सबर्घाई (C. roxburghii) कहते हैं। अफ्रीका में पाई जानेवाली प्रजाति कॉमिफ़ोरा अफ्रिकाना (C. africana) कहलाती है।
कुछ स्थानों से प्राप्त गुग्गुल का रंग पीलापन लिए श्वेत तथा अन्य का गहरा लाल होता है। इसमें मीठी महक रहती है। इसको अग्नि में डालने पर स्थान सुंगध से भर जाता है। इसलिये इसका धूप के सदृश व्यवहार किया जाता है। आयुर्वेद के मतानुसार यह कटु तिक्त तथा उष्ण है और कफ, बात, कास, कृमि, क्लेद, शोथ और अर्श नाशक है। आयुर्वेद में इसके पांच भेद बताए हैं। 1 महिषाक्ष 2 महानील 3 कुमुद 4 पद्म 5 हिरण्य ।इनमें से पहले दो हाथियों के लिए, बाद में दो घोड़ों के लिए और पांचवा विशेषकर मनुष्य के लिए उपयोगी होता है। गूगल के वृक्ष से निकलने वाला गोंद ही गूगल नाम से प्रसिद्ध है। इस गूगल से ही महायोगराज गुग्गुलु, कैशोर गुग्गुलु, चंद्रप्रभा वटी आदि योग बनाए जाते हैं। इसके अलावा त्रिफला गूगल ,गोक्षरादि गूगल, सिंहनाद गूगल और चंद्रप्रभा गूगल आदि योगों में भी यह प्रमुख द्रव्य प्रयुक्त होता है।
परिचय
गुग्‍गल एक छोटा पेड है जिसके पत्‍ते छोटे और एकान्‍तर सरल होते हैं। यह सिर्फ वर्षा ऋतु में ही वृद्धि करता है तथा इसी समय इस पर पत्‍ते दिखाई देते हैं। शेष समय यानि सर्दी तथा गर्मी के मौसम में इसकी वृद्धि अवरूद्ध हो जाती है तथा पर्णहीन हो जाता है। सामान्‍यत: गुग्‍गल का पेड 3-4 मीटर ऊंचा होता है। इसके तने से सफेद रंग का दूध निकलता है जो इसका का उपयोगी भाग है। प्राकृतिक रूप से गुग्‍गल भारत के कर्नाटक, राजस्‍थान, गुजरात तथा मध्य प्रदेश राज्‍यों में उगता है। भारत में गुग्‍गल विलुप्‍तावस्‍था के कगार पर आ गया है, अत: बडे क्षेत्रों मे इसकी खेती करने की जरूरत है। भारत में गुग्‍गल की मांग अधिक तथा उत्‍पादन कम होने के कारण अफगानिस्तान व पाकिस्तान से इसका आयात किया जाता है।
त्रिलोक कपूर
त्रिलोक कपूर भारतीय सिनेमा के एक अभिनेता एवं कपूर परिवार के सदस्य थे। त्रिलोक, वाशेश्वरनाथ कपूर के दूसरे पुत्र थे।  वे अपने भईया पृथ्वीराज कपूर के तरह भारतीय सिनेमा में दाखिल हुए। उन्होंने अधिकतर पौराणिक फ़िल्मों में काम किया।
३० जून
14 अप्रैल ग्रेगोरी कैलंडर के अनुसार वर्ष का 181वाँ (लीप वर्ष में 182 वाँ) दिन है। साल में अभी और 184 दिन बाकी हैं।
प्रमुख घटनाएँ
१८६८- क्रिस्टोफर श्लेस ने टाइपराइटर के लिए पेटेंट अधिकार हासिल किया।
1888- फ्रेडरिक डगलस अमेरिकी राष्ट्रपति चुनाव के लिए नामांकित होने वाले पहले अफ्रिकी-अमेरिकी बने।
1894- सोलबॉन पेरिस में अंतर्राष्ट्रीय ओलंपिक समिति की स्थापना 1953- जनसंघ के संस्थापक श्यामाप्रसाद मुखर्जी की कश्मीर में कैद के दौरान मौत हो गई। 196- आर्कटिक संधि संपन्न। इसके तहत आर्कटिक महाद्वीप को वैज्ञानिक गतिविधियों के लिए संरक्षित क्षेत्र घोषित किया गया। 1980- भारतीय प्रधानमंत्री इंदिरा गाँधी के बड़े पुत्र संजय गाँधी एक विमान दुर्घटना में मारे गए।
लांजी विधानसभा निर्वाचन क्षेत्र
लांजी विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह बालाघाट (लोकसभा निर्वाचन क्षेत्र) का एक खंड है।
यह बालाघाट जिले के अन्तर्गत आता है।
श्री हनुमान चालीसा
श्री हनुमान चालीसा 2013 की एक भारतीय कंप्यूटर एनिमेटेड लघु फिल्म प्रतिपादन है जो हनुमान चालीसा  द्वारा निर्मित और चारुवी अग्रवाल द्वारा निर्देशित है ।   यह मूल रूप से कवि तुलसीदास द्वारा रचित हनुमान चालीसा पर आधारित है।  इसने जयपुर फिल्म फेस्ट में सर्वश्रेष्ठ एनिमेशन फिल्म का पुरस्कार जीता।
फिल्म "हनुमान चालीसा" के गीतों का एक दृश्य चित्रण है, जो एक भक्तिपूर्ण हिंदू गीत है, जो महाकाव्य रामायण के दौरान हिंदू देवता हनुमान की निस्वार्थता, शक्ति और भक्ति की प्रशंसा करता है जिसमें उन्होंने देवी को मुक्त करने में महत्वपूर्ण भूमिका निभाई थी। राक्षस राजा रावण के चंगुल से सीता।
एनिमेटेड पौराणिक कविता के रूप में दिल्ली स्थित चारुवी डिजाइन लैब्स, जिसकी स्थापना और एनीमेशन फिल्म निर्माता चारुवी अग्रवाल द्वारा की गई है, ने हाल ही में हनुमान चालीसा के छंदों पर आधारित अपनी पहली एनिमेटेड लघु फिल्म का पहला ट्रेलर निकाला है।
भूखंड
12 मिनट की लघु फिल्म श्री हनुमान चालीसा 3 डी प्रारूप में तुलसीदास द्वारा रचित 40 छंदों को दर्शाती है। इसमें हिंदू पौराणिक कथाओं के देवता हनुमान के बारे में दृश्य हैं।  इसमें 3 डी डिजिटल प्रारूप में कथन और शैलीबद्ध छवियां शामिल हैं, मूल कहानी को बनाए रखते हुए चालीसा को एक नए माध्यम में व्याख्या करना।  फिल्म में कई गायकों के साथ एक संगीतमय साउंड ट्रैक शामिल है।
स्क्रीनिंग
2011 में श्री हनुमान चालीसा को SIGGRAPH कंप्यूटर एनिमेशन फेस्टिवल सहित दुनिया भर के विभिन्न समारोहों में प्रदर्शित किया गया था। महोत्सव और रोड आइलैंड अंतर्राष्ट्रीय फिल्म महोत्सव 2013 में। यह 2014 में जयपुर अंतर्राष्ट्रीय फिल्म महोत्सव में भी दिखाया गया था। Hanuman Chalisa
भारत का जैवभौगोलिक वर्गीकरण
भारत का जैवभौगोलिक वर्गीकरण के अंतर्गत भारत की जैव भौगोलिक विशेषताओं का वर्गीकरण किया गया है। जैव भूगोल प्रजातियों (जैविकी), जीवों, भौगोलिक जगत के पारिस्थितिक तंत्र के वितरण का अध्ययन है। भारत विश्व के शीर्ष 17 बड़े-विविध देशों में एशिया में चौथे तथा विश्व में दसवें स्थान पर है। भारत विश्व की लगभग 11% फ़ूलों की विविधता को प्रश्रय देता है। इनमें 17,500 से अधिक प्रलेखित फूलों के पौधे, 6,200 स्थानिक प्रजातियाँ, 7,500 औषधीय पौधे तथा विश्व स्तर पर 246 संकटग्रस्त प्रजातियाँ शामिल हैं। भारत चार जैव विविधता हॉटस्पॉट जैसे - अंडमान और निकोबार द्वीप समूह, पूर्वी हिमालय, भारत-बर्मा क्षेत्र और पश्चिमी घाटों का भी घर है इसलिए भारत की प्राकृतिक विरासत का जैवभौगोलिक अध्ययन महत्वपूर्ण है।
भारत के वनों को वर्गीकृत करने की पहल 1936 में चैंपियन नामक विद्वान द्वारा की गई थी जिसे 1968 में सेठ नामक विद्वान ने संशोधित किया था। इसके बाद भारत के जैव-भूगोल पर 1974 में एम.एस. मणि द्वारा अग्रणी कार्य किया गया। अलग-अलग मापदंडों के आधार पर अनेकों योजनाएँ वैश्विक योजनाओं के हिस्से के रूप में भारत को जैवभौगोलिक क्षेत्रों में विभाजित करती हैं जैसे- वैश्विक स्तर पर प्रकृति के लिए धन जुटाने की 'ग्लोबल 200' योजना। भारतीय वन्यजीव संस्थान के रोजर्स और पंवार ने 1988 में भारत के लिए एक संरक्षित क्षेत्र नेटवर्क की योजना बनाते समय भारत को भौगोलिक रूप से विभाजित करने की योजना की रूपरेखा बनाई।
भारत के जैव क्षेत्र
भारत में 11 प्रकार के जैव क्षेत्र पाए जाते हैं:
अफ़्रीका की भू-प्रकृति
अफ्रीका ऊँचे पठारों का महाद्वीप है, इसका निर्माण अत्यन्त प्राचीन एवं कठोर चट्टानों से हुआ है। इस लावा निर्मित पठार को ढाल (शील्ड) कहते हैं। जर्मनी के प्रसिद्ध जलवायुवेत्ता तथा भूशास्त्रवेत्ता अल्फ्रेड वेगनर ने पूर्व जलवायु शास्त्र, पूर्व वनस्पति शास्त्र, भूशास्त्र तथा भूगर्भशास्त्र के प्रमाणों के आधार पर यह प्रमाणित किया कि एक अरब वर्ष पहले समस्त स्थल भाग एक स्थल भाग के रूप में संलग्न था एवं इस स्थलपिण्ड का नामकरण पैंजिया (पूर्ण पृथ्वी) किया। कार्बन युग में पैंजिया के दो टुकड़े हो गये जिनमें से एक उत्तर तथा दूसरा दक्षिण में चला गया। पैंजिया का उत्तरी भाग लारेशिया तथा दक्षिणी भाग गोंडवाना लैंड को प्रदर्शित करता था। अफ्रीका महादेश का धरातल प्राचीन गोंडवाना लैंड का ही एक भाग है। बड़े पठारों के बीच अनेक छोटे-छोटे पठार विभिन्न ढाल वाले हैं। इसके उत्तर में विश्व का बृहत्तम शुष्क मरुस्थल सहारा उपस्थित है। इसके नदी बेसिनों का मानव सभ्यता के विकास में उल्लेखनीय योगदान रहा है, जिसमें नील नदी बेसिन का विशेष स्थान है। समुद्रतटीय मैदानों को छोड़कर किसी भी भाग की ऊँचाई ३२५ मीटर से कम नहीं है। महाद्वीप के उत्तरी-पश्चिमी भाग तथा सुदूर दक्षिण में मोड़दार पर्वत मिलते हैं। अफ्रीका के उत्तर-पश्चिम में एटलस पर्वत की श्रेणियाँ हैं, जो यूरोप के आल्प्स पर्वतमाला की ही एक शाखा है। ये पर्वत दक्षिण-पश्चिम से उत्तर-पूर्व दिशा में फैले हुए हैं और उत्तर की अपेक्षा दक्षिण में अधिक ऊँचे हैं। इसकी सबसे ऊँची चोटी जेबेल टूबकल है जिसकी ऊँचाई ४,१६७ मीटर है। यहाँ खारे पानी की कई झीलें हैं जिन्हें शॉट कहते हैं। मध्य का निम्न पठार भूमध्य रेखा के उत्तर पश्चिम में अन्ध महासागर तट से पूर्व में नील नदी की घाटी तक फैला हुआ है। इसकी ऊँचाई ३०० से ६०० मीटर है। यह एक पठार केवल मरुस्थल है जो सहारा तथा लीबिया के नाम से प्रसिद्ध है। यह एक प्राचीन पठार है तथा नाइजर, कांगो (जायरे), बहर एल गजल तथा चाड नदियों की घाटियों द्वारा कट-फट गया है। इस पठार के मध्य भाग में अहगर एवं टिबेस्टी के उच्च भाग हैं जबकि पूर्वी भाग में कैमरून, निम्बा एवं फूटा जालौन के उच्च भाग हैं। कैमरून के पठार पर स्थित कैमरून (४,०६९ मीटर) पश्चिमी अफ्रीका की सबसे ऊँचा चोटी है। कैमरून गिनि खाड़ी के समानान्तर स्थित एक शांत ज्वालामुखी है। पठार के पूर्वी किनारे पर ड्रेकेन्सबर्ग पर्वत है जो समुद्र तट की ओर एक दीवार की भाँति खड़ा है। ड्रेकेन्सबर्ग का स्थानीय नाम क्वाथालम्बा है एवं यह ३,००० मीटर तक ऊँचा है। केप प्रान्त में यह पठार दक्षिण की ओर चबूतरे के रूप में समुद्र तक नीचे उतरता है। इन चबूतरों को कारू कहते हैं। इनमें उत्तरी चबूतरे को महान कारू तथा दक्षिणी चबूतरे को लघु कारू कहते हैं। दक्षिणी-पश्चिमी भाग में कालाहारी का मरूस्थल है।
पूर्व एवं दक्षिण का उच्च पठार भूमध्य रेखा के पूर्व तथा दक्षिण में स्थित है तथा अपेक्षाकृत अधिक ऊँचा है। प्राचीन समय में यह पठार दक्षिण भारत के पठार से मिला था। बाद में बीच की भूमि के धँसने के कारण यह हिन्द महासागर द्वारा अलग हो गया। इस पठार का एक भाग अबीसिनिया में लाल सागर के तटीय भाग से होकर मिस्र देश तक पहुँचती है। इसमें इथोपिया, पूर्वी अफ्रीका एवं दक्षिणी अफ्रीका के पठार सम्मिलित हैं। अफ्रीका के उत्तर-पश्चिम में इथोपिया का पठार है। इस पठार का अधिकांश भाग २,४०० मीटर से ऊँचा है तथा प्राचीनकालीन ज्वालामुखी के उद्गार से निकले हुए लावा से निर्मित है। इसी पठार से नील नदी की सहायक नीली नील नदी निकलती है। नील नदी की कई सहायक नदियों ने इस पठार को काट कर घाटियाँ बना दी हैं। इथोपिया की पर्वतीय गाँठ से कई उच्च श्रेणियाँ निकलकर पूर्वी अफ्रीका के झील प्रदेश से होती हुई दक्षिण की ओर जाती हैं। इथोपिया की उच्च भूमि के दक्षिण में पूर्वी अफ्रीका की उच्च भूमि है। इस पठार का निर्माण भी ज्वालामुखी की क्रिया द्वारा हुआ है। इस श्रेणी में किलिमांजारो (५,८९५ मीटर), रोबेनजारो (५,१८० मीटर) और केनिया (५,४९० मीटर) की बर्फीली चोटियाँ भूमध्यरेखा के समीप पायी जाती हैं। ये तीनों ज्वालामुखी पर्वत हैं। केनिया तथा किलिमांजारो गुटका पर्वत भी हैं। किलिमंजारो अफ्रीका का सबसे ऊँचा पर्वत एवं चोटी है। अफ्रीका महाद्वीप की एक मुख्य भौतिक विशेषता पृथ्वी की आन्तरिक हलचलों के कारण अफ्रीका के पठार के पूर्वी भाग में भ्रंश घाटियों की उपस्थिति है। यह दरार घाटी पूर्वी अफ्रीका की महान दरार घाटी के नाम से प्रसिद्ध है तथा उत्तर से दक्षिण फैली है। भ्रंश घाटी एक लम्बी, संकरी एवं गहरी घाटी है जिसके किनारे के ढाल खड़े हैं। प्राचीन काल में पृथ्वी की आन्तरिक शक्तियों के कारण इस पठार पर दो विपरीत दिशाओं से दबाव पड़ा जिससे उसमें कई समानान्तर दरारें पड़ गयीं। जब दो समानान्तर दरारों के बीच का भाग नीचे धँस गया तो उस धँसे भाग को दरार घाटी कहते हैं। इनके दोनों किनारे दीवार की तरह ढाल वाले होते हैं। यह विश्व की सबसे लम्बी दरार घाटी है तथा ४,८०० किलोमीटर लम्बी है। अफ्रीका की महान दरार घाटी की दो शाखाएँ हैं- पूर्वी एवं पश्चिमी। पूर्वी शाखा दक्षिण में मलावी झील से रूडाल्फ झील तथा लाल सागर होती हुई सहारा तक फैली हुई है तथा पश्चिमी शाखा मलावी झील से न्यासा झील एवं टांगानिका झील होती हुई एलबर्ट झील तक चली गयी है। भ्रंश घाटियों में अनेक गहरी झीलें हैं। रुकवा, कियू, एडवर्ड, अलबर्ट, टाना व न्यासा झीलें भ्रंश घाटी में स्थित हैं। अफ्रीका महाद्वीप के चारों ओर संकरे तटीय मैदान हैं जिनकी ऊँचाई १८० मीटर से भी कम है। भूमध्य सागर एवं अन्ध महासागर के तटों के समीप अपेक्षाकृत चौड़े मैदान हैं। अफ्रीका महाद्वीप में तटवर्ती प्रदेश सीमित एवं अनुपयोगी हैं क्योंकि अधिकांश भागों में पठारी कगार तट तक आ गये हैं और शेष में तट में दलदली एवं प्रवाल भित्ति से प्रभावित हैं। मॉरीतानिया और सेनेगल का तटवर्ती प्रदेश काफी विस्तृत है, गिनी की खाड़ी का तट दलदली एवं अनूप झीलों से प्रभावित है। जगह-जगह पर रेतीले टीले हैं तथा अच्छे पोताश्रयों का अभाव है। पश्चिमी अफ्रीका का तट की सामान्यतः गिनी तट के समान है जिसमें लैगून एवं दलदलों की अधिकता है। दक्षिणी अफ्रीका में पठार एवं तट में बहुत ही कम अन्तर है। पूर्वी अफ्रीका में प्रवालभित्तियों की अधिकता है। अफ्रीका में निम्न मैदानों का अभाव है। केवल कांगो, जेम्बेजी, ओरेंज, नाइजर तथा नील नदियों के संकरे बेसिन हैं।
रोशडेल पायनियर्स
रोशडेल
इंग्लेंड के सीमावर्ती प्रांत स्का॓टलेंड से एक पठार-शृंखला आरंभ होती है, जो पूरे देश को बीचों-बीच दो हिस्सों में बांट देती है। इस सुदीर्घ पठार-शृंखला का नाम है— पेनी (Pennines). इसकी भौगोलिक स्थिति के कारण इंग्लेंडवासी इसे कभी-कभी ‘इंग्लेंड की रीढ़’ भी कहते हैं। इसी पठार-शृंखला से रोश (Rosh) नामक नदी निकलती है। रोश नदी के किनारे बसे होने के कारण ही उस कस्बे का नाम रोशडेल पड़ा था। वर्षों तक वह कस्बा ईसाइयों के प्राचीन धर्मस्थान के रूप में विख्यात रहा. प्राचीन रोशडेल महज एक गांव था, जहां पर किसान खेती किया करते थे। बाद में कोयले की खानों की खोज हुई तो बाहर से मजदूर वहां आने लगे, जिससे उसकी आबादी भी बढ़ने लगी. रोशडेल के कायाकल्प की वास्तविक शुरुआत अठारहवीं शताब्दी से हुई, जब मशीनीकरण का लाभ उठाते हुए पूंजीपतियों ने वहां बड़ी-बड़ी कपड़ा मिलें लगानी प्रारंभ कर दीं. रोश नदी के किनारे-किनारे कपड़ा बुनने के कई कारखाने लगाए गए, जिससे वह कस्बा कुछ ही समय में कपड़ा उद्योग के केंद्रीय स्थान के रूप में विख्यात हो गया। बावजूद इसके उनीसवीं शताब्दी के पांचवे दशक तक रोशडेल इंग्लैंड का एक मामूली कस्बा बना रहा. 1840 की जनगणना के अनुसार रोशडेल की आबादी थी मात्र 24423; और वहां का प्रमुख उद्योग था—वस्त्र निर्माण! मशीनीकरण से पहले रोशडेल में बेहतरीन बुनकर थे। एक से बढ़कर एक, हुनरमंद और बेमिसाल. कारीगर हाथ से महीन मलमल बुनते थे, जिसकी दूर-दूर तक मांग थी। जिंदगी ठीक-ठाक चल रही थी। मशीनें आईं तो सब चौपट होने लगा. वर्षों पुराने जमे-जमाए उद्योग उद्योग उजड़ने लगे. उनमें लगे कारीगर बेरोजगार होते चले गए। हाथ की दस्तकारी मशीनों की गुलाम बनने लगी. बेरोजगारी बढ़ी तो जीने की मुश्किलें भी पांव पसारने लगीं. यहां तक कि जीवन जीना कठिन हो गया। जब पेट भरने को ही कुछ न हो तो तन ढकने को कहां से आए! दूसरों के लिए कपड़ा बुनने वाले, उनका नंगापन ढकने वाले बुनकर स्वयं नंगे रहने लगे. मशीनें अपने मालिक की मनमानी भी साथ लाई थीं। जो अभी भी अपने धंधे को चलाने का संघर्ष कर रहे थे उनका हाल भी कम बुरा नहीं था। चारों ओर से मिलने वाली रिपोर्ट बताती थीं कि—
मजदूर और कारीगर छोटे-छोटे गंदे और दड़बेनुमा घरों में रहते थे। उनकी बस्तियों में रहन-सहन बहुत शोचनीय था। सफाई व्यवस्था के अभाव में वे अनगिनत बीमारियों का ठिकाना बन चुकी थीं। गरीबी की मार, कारखाना मालिक उनसे दिन में सोलह से अठारह घंटे तक काम लेते थे—
‘कारखानों में न्यूनतम वेतन की कोई अवधारणा ही नहीं थी। इतने घंटे काम करने के बदले में उन्हें जो मजदूरी मिलती थी, उसे आज के हिसाब से देखा जाए तो प्रति सप्ताह मात्र दस पैंस.’4
दस पेंस में अठारह घंटे कार्य. कमरतोड़ परिश्रम. बिना किसी सुविधा, मान-सम्मान के. इतनी राशि उनके भोजन के लिए भी अपर्याप्त सिद्ध होती थी। ऊपर से कारखानों में गंदगी इतनी अधिक थी कि मजदूरों को कोई न कोई रोग हर समय लगा रहता था। सफाई का न तो कोई इंतजाम था, न कारखाना मालिकों का उसकी ओर ध्यान ही जाता था। उनका जोर तो इस बात पर था कि कैसे ज्यादा से ज्यादा बचत करके मुनाफे को बढ़ाया जाए. उल्टे इस प्रकार के सवाल उठाने वालों को नौकरी से बेदखल कर दिया जाता था। इसके लिए मजदूरों का खुलेआम शोषण होता था।
अधिकांश फैक्ट्रियां बच्चों को काम में लगाए रखती थीं, जिन्हें बिना आराम के सोलह-सतरह घंटे लगातार काम करना पड़ता था। बीच-बीच में उन्हें मालिक की ओर से अक्सर चाय और सस्ते बिस्कुट मिलते. इसलिए नहीं कि भूख के कारण भोजन के रूप में वे उनकी जरूरत थे। महज इसलिए कि उन्हें खाकर उनकी कार्यक्षमता को किसी तरह बनाए रखा जाए. विशेष अवसरों पर जब काम की अधिकता होती तो मजदूरों को बिना आराम और अतिरिक्त मजदूरी के बीस-इकीस घंटे तक लगातार काम करना पड़ता था। और कभी-कभी तो रात-दिन काम में ही गुजार दिए जाते थे। कारखानों का वातावरण स्वास्थ्य के एकदम प्रतिकूल था, इस कारण मजदूरों को कोई न कोई रोग हमेशा घेरे रहता था। कई बार बिना उपचार के ही मजदूरों को जान से हाथ धोना पड़ता था—
‘ऊपर से प्रदूषण का बुरा हाल था। वह लगातार बढ़ता ही जा रहा था। सार्वजनिक सफाई व्यवस्था बेहद लचर थी। 1848 में रोशडेल की मजदूर बस्तियों में औसत आयु मात्र इकीस वर्ष थी, जो ब्रिटेन के उस समय के राष्ट्रीय औसत से छह वर्ष कम थी। 5 यह कपड़ा मिलों में काम करने वाले उन मजदूरों का दुर्दशा थी, जिनके कारणा रोशडेल की मिलें पूरी दुनिया में अपनी उत्पादकता और अपने मालिकों के लाभ के लिए जानी जाती थीं। जिनके कारण पूरी दुनिया में इंग्लेंड की औद्योगिक प्रगति का डंका पिट रहा था। रोशडेल में स्त्रियों की अवस्था तो और भी दयनीय थी। पूरे मौसम उन्हें मात्र एक जोड़ी कपड़ों में रहना पड़ता था। कभी-कभी तो वे भी चिथड़े बनकर लटकने लगते. उनसे बदबू आती थी। खाली वक्त में स्त्रियां कपड़ों की जुएं बीनती या फिर चिथड़ों सींती रहतीं. विकट गरीबी के कारण अनेक औरतों को अधनंगे बदन ही रहना पड़ता था। हालत उस समय और भी दयनीय हो जाती थी, जब कोई स्त्री बच्चे को जन्म देती थी। उस समय— ‘अपने एकमात्र वस्त्रों को गंदगी से बचाने के लिए औरतें, बच्चे को जन्म देते समय अपने दोनों हाथ ऊपर उठा, दो अन्य औरतों के कंधों का सहारा लेकर खड़ी हो जाती थीं। उसी अवस्था में वे बच्चे को जन्म देती थीं। वे बुनकर जो अपनी बेमिसाल कारीगरी के पूरी दुनिया में जाने जाते थे, जो अपना पूरा जीवन पूरे संसार के लिए कपड़ा और बिस्तर आदि बुनने में लगा देते थे, उनके अपने शरीर पर फटे चिथड़े और बिस्तर पर गंदे तौलिये पड़े होते थे।’6
वे एक-दूसरे से सटाकर बनाए गए, छोटे-छोटे झोपड़ीनुमा कमरों में रहते. ऐसे संकरे कि वहां हवा और धूप मुश्किल से जा पाती थीं। खुली नालियों में कीड़े गिजबिजाते रहते. मारे बदबू के वहां से गुजरना कठिन होता. ऐसी अवस्था में बचपन से ही रोग पाल लेना एकदम आम था। औरतों में जनन-संबंधी बीमारियां अक्सर रहतीं. प्रसूति के दौरान स्त्री का चल बसना साधारण बात थी। जन्म के समय बच्चे की जीवन संभाव्यता बहुत ही कम होती. अधिकांश जन्म लेते ही मर जाते. भरपाई के लिए स्त्रियां नए भ्रूण को गर्भ में ले आतीं. एक और मजदूर वर्ग की यह स्थिति थी, तो दूसरी ओर इंग्लैंड का सभ्रांत वर्ग अत्याधुनिक जीवनशैली का अभ्यस्त होता जा रहा था। उस वर्ग में विलासिता के प्रतीक, नए-नए शौक पनप रहे थे।
ऐसी अवस्था में यह संभव ही था कि लोगों में अपनी स्थिति के प्रति आक्रोश पैदा हो, वे उससे उबरने के बारे में विचार करें. ध्यातव्य है कि पूंजीवादी शोषण से उबरने की छटपटाहट और आक्रोश की निकृष्ट अवस्था उन्हें अपराध की दुनिया में भी ढकेल सकती थी। लेकिन टूटन और घोर अभावों से भरी जिंदगी में ऐसे अवसर कम ही आते थे, जब मन में पल रहा आक्रोश विद्रोही बनकर ललकारने लगता था। उनमें से अधिकांश ईमानदार, दिल के भले, स्वावालंबी, कानून और न्याय-व्यवस्था में विश्वास रखनेवाले लोग थे। यही बात उनके पक्ष में सर्वाधिक जाती थी। परिस्थितियां उनके विपरीत थीं। उनके पास हस्तशिल्प की समृद्ध परंपरा, संबंधों की गरमाहट, घनी सामाजिकता तथा सकारात्मक सोच था। वे अपनी स्वतंत्रता के प्रति सजग थे; दूसरों की आधिकारिता का सम्मान करना उनका स्वभाव बन चुका था। अपनी परंपराओं तथा सामाजिक तालमेल को बनाए रखने के लिए उनमें ईमानदार चाहत थी।
अपनी एकता तथा संगठन शक्ति के बल पर वे सहकारी समिति के गठन के बजाय कुछ और प्रयास भी कर सकते थे, जैसे कि राजनीतिक शक्तियों के साथ तालमेल करके अपनी स्थिति में बदलाव के लिए कारखाना मालिकों पर दबाव बनाना. या फिर संसदीय ला॓बी बनाकर सरकार और प्रशासन को बाध्य करना कि वे कंपनी कानूनों में आवश्यक बदलाव लाकर श्रमिक-कल्याण के कार्यक्रमों को लागू करें. उनके लिए यह भी आसान था कि धार्मिक नेताओं, संघों अथवा चर्च की शरण में जाकर अपने पक्ष में माहौल बनाएं, ताकि सरकार और फैक्ट्री मालिक मजदूरों के हितों की ओर ध्यान दें. सरकार श्रमिक अधिकारों के पक्ष में आवश्यक कानून बनाए. मालिक अपने मुनाफे का एक हिस्सा श्रमकल्याण कार्यक्रमों पर खर्च करें. वे चाहते तो श्रमिकों के असंतोष का लाभ उठाते हुए उन्हें लंबी हड़ताल के लिए भी तैयार कर सकते थे; और इस बात की भी पूरी-पूरी संभावना थी कि उन्हें अपने लक्ष्य में सफलता ही मिलती. लेकिन उन्होंने इनमें से किसी भी रास्ते पर चलना स्वीकार नहीं किया। बल्कि अपनी परंपरा और ठोस इरादों के आधार पर ठोस कार्य करने के लिए स्वयं को तैयार कर लिया।
इसका एक कारण यह भी है कि बदलाव के बाकी सभी उपायों को समय-समय पर आजमाया जा चुका था। शायद अठारहवीं शताब्दी की यह विशेषता भी थी वह जीवन के प्रत्येक क्षेत्र में नएपन और मौलिकता को आमंत्रित कर रही थी। ज्ञान के क्षेत्र में नए दर्शन का दर्शनों का उदय. विज्ञान के क्षेत्र में अधुनातन आविष्कार और प्रौद्योगिकी के क्षेत्र में नित-नए चमत्कार मानव सभ्यता को उस शताब्दी के ही उपहार थे। तर्काधारित सोच ने मनुष्य के पूरे जीवन-दर्शन को प्रभावित किया था। विलियम किंग, राबर्ट ओवेन, चार्ल्स फ्यूरियर उस विचारधारा को नई जमीन दे रहे थे। हालांकि उनके द्वारा प्रारंभ किए गए सहकारिता के सभी प्रयास असफल रहे थे। किंतु सहकार के सामार्थ्य और उसकी उपयोगिता पर उन सबका अखंड विश्वास बना हुआ था, बावजूद इसके कि उसको पूरी तरह आजमाया जाना बाकी था। समय उसकी रूपरेखा तैयार कर चुका था। उसके लिए जिस विवेक, धैर्य, समर्पण, दूरदर्शिता तथा आचारसंहिता की आवश्यकता थी, उसकी रही-सही भूमिका गढ़ी जानी बाकी थी। समय इन सबको एक बार फिर अपनी कसौटी पर परखने की तैयारी कर चुका था।
==
उन दिनों इंग्लैंड में संस्थाओं के पंजीकरण के लिए ‘फ्रैंड्स सोसाइटीज रजिस्ट्रेशन एक्ट-1829’ नामक अधिनियम प्रभाव में था, जिसमें सन 1834 में संशोधन भी हो चुका था। अधिनियम के अंतर्गत म्युचुअल फंड्स की स्थापना के लिए संस्था गठित करने का प्रावधान था। उस अधिनियम की घोषणा के समय इंग्लेंड सरकार ने अपनी पीठ थपथपाई थी। क्योंकि सरकार की निगाह में सहयोगी संगठनों को बढ़ावा देने के लिए वह एक आदर्श व्यवस्था थी, जिसमें पहले से चले आ रहे प्रावधानों, परिवर्तनों तथा कानूनी सुधारों को भी सम्मिलित किया गया था। अठारह सौ उनतीस में जब वह अधिनियम मूल रूप में लागू हुआ था, उस समय तक समितियों का गठन प्रायः आर्थिक कार्यकलापों—यथा रकम उधार देने, जीवन बीमा, चिकित्सा बीमा आदि सामान्य कार्यों के लिए किया जाता था। उन दिनों लाभ का आशय केवल वित्तीय एवं मौद्रिक अर्जन तक सीमित था। सामाजिक लाभ जैसी कोई अवधारणा ही नहीं बन पाई थी। अतएव सामाजिक और रचनात्मक क्षेत्र में भी सहकारी समितियां उपयोगी सिद्ध हो सकती हैं, इस प्रकार की कोई अभिकल्पना उस समय तक विद्वानों तथा प्रशासन के मानस में नहीं बन पाई थी।
सरकार पर बदलाव के लिए चौतरफा दबाव बना हुआ था। डा॓. विलियम किंग के समाचारपत्र ‘दि को-आ॓पेरटर’ का जनता पर प्रभाव बढ़ता ही जा रहा था। इस समाचारपत्र का पहला अंक 1 मई 1828 को निकला था और उसके बाद से लगातार यह लोगों में सहकारिता के प्रति चेतना जगाने का काम कर रहा था। उसी की प्रेरणा से इंग्लेंड में पहली सहकारी समिति की स्थापना हुई, सन 1830 में, नाम था—रोशडेल फ्रेंडली को-आ॓परेटिव सोसाइटी. चूंकि मजदूरों को वेतन मासिक या साप्ताहिक आधार पर मिलता था। अतएव समिति में सदस्यों को उनके दैनिक उपयोग की वस्तुएं उधार बेची जातीं थीं। नियम यह बनाया गया था कि वेतन मिलते ही मजदूर समिति का उधार लौटा कुछ दिनों तक तो सबकुछ ठीक-ठाक चलता रहा. मगर वक्त के साथ सबकुछ गड़बड़ाने लगा. कुछ मजबूरी के कारण तो कभी जानबूझकर, सदस्य लिया गया उधार लौटाने से आनाकानी करने लगे. आखिर भारी घाटे के कारण वह समिति बंद कर देनी पड़ी.
सबसे पहले जो लोग समिति के रूप में आगे आए उनकी कुल संख्या अठाइस थी। वे सभी रोशडेल में काम करने वाले बुनकर परिवारों से संबद्ध साधारण मजदूर थे। उससे पहले भी मिल मजदूरों की स्थिति में सुधार के लिए आंदोलन कर चुके थे। उनमें उत्पे्ररक शक्ति की भूमिका निभाने वालों में प्रमुख थे—चार्ल्स हावर्थ, अब्राहम ग्रीनवुड, जा॓न हिल्टन, डेविड ब्रूक तथा विलियम कूपर.
सहकारिता आंदोलन के उन्नायक महान अठाइस बुनकर
जेम्स स्मिथ 	जा॓न स्क्रा॓क्राफ्ट
चार्ल्स हावर्थ 	जा॓न हिल
विलियम कूपर 	जा॓न हा॓ल्ट
डेविड ब्रूक		 जेम्स स्ट्रेंडिंग
जा॓न का॓लियर 	 जेम्स मनोक सेम्युअल एस्वर्थ	 जोसेफ स्मिथ
विलियम मलेल्यु 	विलियम टेलर
जा॓र्ज हीले		 राबर्ट टेलर
मिल्स एस्वर्थ 	 बैजांमिन रूडमेन
सेम्युअल ट्वीडले 	 जा॓न बेंट
जा॓न केरसा॓		  एन ट्वीडले
जेम्स मेडन		 जेम्स बेम्फोर्ड (स्रोत : George Jacob Holyoake : The Rochdale Pioneers)
मिल्स असवर्थ को समिति का पहला अध्यक्ष बनाया गया, परंतु, समिति के गठन में चार्ल्स हावर्थ का योगदान अविस्मणरीय था। समिति के नियमों की अभिकल्पना में उसकी भूमिका मुख्य थी। उन सब के सम्मिलित प्रयासों से दि ‘रोशडेल इक्वीटेविल पायनियर्स सोसाइटी’ (Rochdale Equitable Pioneers Society) की नींव रखी गई, जिसने आगे चलकर उपभोक्ता सहकारी आंदोलन के क्षेत्र में अनेक कीर्तिमान हासिल किए और सहकारी आंदोलन की मुख्य प्रेरक बनी. समिति के संस्थापक सदस्यों को आगे चलकर ‘ख्यातिलब्ध अठाइस’ (Famous twenty-eight) कहकर उनकी सहकार भावना का सम्मान किया जाता है।
चार्ल्स हावर्थ
चार्ल्स हावर्थ ‘दि रोशडेल इक्वीटेविल पायनियर्स सोसाइटी’ के विधान का प्रमुख वास्तुकार था। उसी ने समिति के विधान की रूपरेखा गढ़ी थी। अतएव उसको हम टोडलेन में स्थापित पहली सहकारी समिति का प्रमुख नीतिकार, अभिकल्पक, विचारक, उत्प्रेरक आदि मान सकते हैं। पेशे से साधारण मजदूर हावर्थ कपड़ा बुनने के कारखाने में धागा डालने (Warper) का कार्य करता था। उसकी आस्था समाजवादी विचारों में थी। हावर्थ, राबर्ट ओवेन के विचारों से भी प्रभावित था। उसको विश्वास था कि ओवेन के विचारों पर चलकर एक नए समानता पर आधारित समाज का गठन संभव है। मजदूरों की स्थिति सुधारने के लिए चार्ल्स ने कई आंदोलनों में सहभागिता की थी।
हावर्थ का सपना था कि संगठित शक्ति के द्वारा सामूहिक लक्ष्यों की प्राप्ति की जाए, जिससे लोगों की आर्थिक स्थिति में सुधार की संभावना बढ़े. अपने सपने को सच में परिणित करने के लिए हावर्थ ने रोशडेल के टोड लेन नामक स्थान पर किराये की दुकान का प्रबंध किया था। वस्तुतः वह पुराना गोदाम था, जो वर्षों से खाली पड़ा था। उसका पता था—टोड लेन, रोशडेल. दुकान का किराया 10 पाउंड वार्षिक तय किया गया। दुकान को उन्होंने ‘को-आ॓परेटिव शा॓प’ का नाम दिया था। सहकारी समिति के लाभ को लगाई गई पूंजी के अनुपात में सदस्यों के बीच बंटवाने का विचार सहकारिता को उसी की देन है। व्यवसाय को ढंग से चलाने के लिए हावर्थ ने कुछ नियम भी बनाए थे। उनके अनुसार सदस्य उस दुकान से उधार माल खरीद सकते थे। उधार का भुगतान एक सप्ताह के बीच किया जाना तय था। प्रारंभ में सदस्यों का उपने उस सहयोगी उपक्रम के प्रति विश्वास और उत्साह बने रहे. लेकिन धीरे-धीरे उस व्यवस्था की कमजोरियां सामने आने लगीं. क्योंकि बहुत से सदस्य निर्धारित तिथि पर भुगतान नहीं कर पाते थे। और इस तरह उधार धीरे-धीरे बढ़कर एक विशाल रकम का रूप ले चुका था। उसमें से बहुत-सी राशि डूबती भी जा रही थी। उस दौरान हावर्थ को अपनी एक और भूल का भी अनुभव हुआ। उसके द्वारा उस दुकान के लिए बनाए गए नियम मौखिक थे, उनका लिखित प्रारूप न होने के कारण समिति का उधार न चुकाने वाले सदस्यों को अदालत के जरिये चुनौती नहीं दी जा सकती थी। फिर जैसा की तय था, हावर्थ को उस प्रयास में भारी नुकसान का सामना करना पड़ा. पहली का-आ॓परेटिव शा॓प बामुश्किल दो वर्ष ही चल पाई. भारी घाटे के कारण उसे बंद कर देना पड़ा.
योजना असफल हो जाने के कारण लोगों ने हावर्थ का खूब मजाक बनाया था। दुकानदारों का कर्ज लौटाने में उसको काफी नुकसान भी हुआ था। ऐसे में कोई और होता तो उस प्रयास को दोहराने का शायद फिर कभी प्रयास ही न करता. भूलकर भी संगठन और सहकार का नाम न लेता. लेकिन हावर्थ तो संकल्प का धनी था। समाज को बदलने के लिए कृतसंकल्प! पहली का-आ॓पेरिटव शा॓प बंद हो जाने का उसे दुःख था; और गहरा क्षोभ भी. उधर रोजमर्रा की वस्तुओं में भारी मिलावटी से मजदूरों में अनेक बीमारियां बढ़ती जा रही थीं। सरकार पूंजीपतियों की समर्थक थी, इस कारण उससे किसी प्रकार की उम्मीद करना भी व्यर्थ था। ऐसे में एक ऐसे उपभोक्ता भंडार की अत्यंत आवश्यकता थी, जहां पर मजदूरों को खाने-पीने की वस्तुएं शुद्ध एवं उपयुक्त मूल्य पर प्राप्त हो सकें. उसका पिछला प्रयोग असफल हो चुका था। नई शुरुआत कैसे की जाए, वह रात-दिन इसी सोच में रहता. दुबारा घाटा सहने के लिए न तो वह तैयार था, न कोई उस अवस्था में साथ देने वाला था। मित्रगण भी तब तक साथ देने से बचते, जब तक लाभ की सुनिश्चितता न हो.
वह सोचता था कि ऐसी व्यवस्था बनाई जाए जिससे सदस्यों को उनके द्वारा खर्च किए गए धन के अनुपात में लाभ मिलता रहे. उसने यह भी फैसला किया कि पिछली गलतियों को दोहराने से बचेगा. लेकिन वह राह कैसी हो, दुबारा गलतियां न हों, इसके लिए कौन से उपाय किए जाएं, यह समस्या उसको रात-दिन मथती रहती थी। और फिर सचमुच स्वप्नदृष्टा हावर्थ को एक रात सपने से ही राह मिली. एक रात हावर्थ देर तक जागा. चिंता के कारण उसको नींद आ ही नहीं रही थी। वह सहकारी प्रयासों को आगे बढ़ाना चाहता था। ‘दस घंटा अधिनियम’ के विरुद्ध आंदोलन करते समय कुछ नए साथी बने थे। वे उसका साथ देने को तैयार थे, किंतु दुबारा नुकसान की संभावना से ही वह व्यग्र हो जाता था। लाभ की सुनिश्चितता को बढ़ाने की कोई भी युक्ति उसकी समझ में नहीं आ रही थी। मगर उस रात जैसे कमाल हुआ। वह अचानक उठ कर बैठ गया। पत्नी बराबर में ही सो रही थी। उससे लगभग बेखबर, अपने ही एक पुरखे आर्कीमिडीज की भांति नए विचार के स्वागत में हावर्थ चिल्लाया—
‘मैंने ढूंढ लिया।..मैंने हल ढूंढ लिया।’8
हावर्थ के सपने में उसके अठाइस साथी और सम्मिलित हो गए। प्रत्येक ने निर्णय लिया कि वे प्रति सप्ताह कम से कम दो पैंस की रकम जमा करेंगे. उन सभी का जीवन संघर्षशील था। इसलिए प्रति सप्ताह दो पैंस जुटा पाना भी उनके लिए आसान नहीं था। कुछ साथियों को उसकी पिछली असफलता याद थी। उन्हें लगता था कि यदि नया प्रयास भी असफल हुआ तो इससे उनकी मामूली जमापूंजी का नुकसान संभव है। इसीलिए हावर्थ को उनके प्रारंभिक विरोध और असहयोग का सामना करना पड़ा. ऐसे समय पर हावर्थ ने चतुराई और राजनीति का सहारा लिया। उसने दो पैंस प्रति सप्ताह अग्रिम राशि देने के लिए प्रबंधकों पर दबाव डालना प्रारंभ कर दिया, जिसके पूरा न होने पर उसने हड़ताल और काम छोड़कर जाने की धमकी देना शुरू कर दिया. दो पेंस एडवांस मामूली रकम थी। उसके लिए कारखाना मालिक हड़ताल को न्योता नहीं देना चाहते थे। परिणाम यह हुआ कि कई कारखाने कामगारों के समर्थन में आ गए। कहते हैं कि जहां चाह वहां राह. जहां संकल्प वहां सफलता. कुछ की दिनों में सामूहिक जमाराशि अठाइस पाउंड तक पहुंच गई। रकम बहुत ज्यादा नहीं थी। मगर इतनी थी कि उससे वे अपने एक और सपने में रंग भरने का प्रयास कर सकें.
चार्ल्स हावर्थ को अपने पिछले अनुभव की याद थी। साथ में पिछले सिस्टम की कमजोरियां भी. उसके अनुभव को देखते हुए सदस्यों की ओर से नई समिति की नियमावली तैयार करने की जिम्मेदारी उसी को सौंपी गई थी। हावर्थ ने उस दायित्व का भली-भांति निर्वहन किया। पिछले संगठन की कोई लिखित नियमावली न होने के कारण, सदस्यों को नियमों के पालन के लिए बाध्य कर पाना कठिन था। इस बार हावर्थ ने समिति के गठन से पूर्व ही एक विस्तृत नियमावली तैयार की थी, जिसको 24 अक्टूबर 1944 को पंजीयक फ्रैंडली को-आ॓परेटिव सोसाइटी के कार्यालय से पंजीकृत भी करा लिया गया। नई समिति का नाम रखा गया—‘रोशडेल इक्वीटेविल पायनियर्स सोसाइटी’.
‘अपने जीवन में वह दूसरों के सदैव काम आनेवाला अतिसंवेदनशील नागरिक, धर्म के मामले में सर्वथा मुक्त विचारक, सामाजिक तथा राजनीतिक सरोकारों के समय सतत प्रगतिशील तथा लोककल्याण के लिए लगातार काम करने वाला एक महान समाज सुधारक था। वह एक अच्छा पति और पिता, सच्चा तथा हितैषी मित्र था।’9